— Так, у мяне быў праглядальны кантракт, па якім мог згуляць максімум тры матчы за гэтую каманду. Іх і адыграў. Адзначыўся адным голам, вядома, запомніў яго і забраў першую шайбу ў КХЛ сабе ў калекцыю. Калі казаць пра розніцу ў трэніроўках, то не змог адчуць, як праходзіць працоўны працэс у «Дынама» ў поўнай меры, таму што трапіў туды, калі гульні ў каманды былі праз дзень. Гэта значыць, заняткі ў гэты час насілі больш разгрузачны і аднаўленчы характар. Але зразумеў, што трэніроўкі ў «зуброў» праходзяць досыць інтэнсіўна.